Document ID: 32014D0173

POLIITTISTEN JA TURVALLISUUSASIOIDEN KOMITEAN PÄÄTÖS BiH/21/2014,
annettu 18 päivänä maaliskuuta 2014,
Bosnia ja Hertsegovinassa toteutettavan Euroopan unionin sotilasoperaation EU:n operaation komentajan nimittämisestä ja päätöksen BiH/17/2011 kumoamisesta
(2014/173/YUTP)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
ottaa huomioon Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksytyn neuvoston yhteisen toiminnan 2004/570/YUTP (1) ja erityisesti sen 6 artiklan,
sekä katsoo seuraavaa:
(1)
Yhteisen toiminnan 2004/570/YUTP 6 artiklan 1 kohdan mukaisesti neuvosto on valtuuttanut poliittisten ja turvallisuusasioiden komitean (PTK) tekemään asiaankuuluvat päätökset EU:n operaation komentajan nimittämisestä.
(2)
Poliittisten ja turvallisuusasioiden komitea antoi 14 päivänä tammikuuta 2011 päätöksen BiH/17/2011 (2), jolla Pohjois-Atlantin puolustusliiton Euroopan-joukkojen apulaiskomentaja (DSACEUR) kenraali Sir Richard SHIRREFF nimitettiin Bosnia ja Hertsegovinassa toteutettavan Euroopan unionin sotilasoperaation komentajaksi.
(3)
Nato on päättänyt nimittää kenraali Sir Adrian BRADSHAW’n Pohjois-Atlantin puolustusliiton Euroopan-joukkojen apulaiskomentajaksi (DSACEUR) kenraali Sir Richard SHIRREFFin tilalle. Kenraali Sir Adrian BRADSHAW’n toimikausi alkaa 28 päivänä maaliskuuta 2014. Kenraali Sir Adrian BRADSHAW’n olisi myös samasta päivämäärästä lukien korvattava kenraali Sir Richard SHIRREFF Bosnia ja Hertsegovinassa toteutettavan Euroopan unionin sotilasoperaation komentajana.
(4)
Sen vuoksi päätös BiH/17/2011 olisi kumottava.
(5)
Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla.
(6)
Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto antoi julkilausuman, jonka mukaan Berliini plus -järjestelyt ja niiden täytäntöönpano koskevat ainoastaan niitä unionin jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisiä turvallisuussopimuksia Naton kanssa,
ON HYVÄKSYNYT TÄMÄN PÄÄTÖKSEN:
1 artikla
Nimitetään kenraali Sir Adrian BRADSHAW 28 päivästä maaliskuuta 2014 Bosnia ja Hertsegovinassa toteutettavan Euroopan unionin sotilasoperaation EU:n operaation komentajaksi.
2 artikla
Kumotaan päätös BiH/17/2011.
3 artikla
Tämä päätös tulee voimaan 28 päivänä maaliskuuta 2014.
Tehty Brysselissä 18 päivänä maaliskuuta 2014.

Labels: 18
15
5